**Μάρτιος στο Μουσείο Βυζαντινού Πολιτισμού**

**Διαλέξεις**

**Τετάρτη 4 Μαρτίου 2015 στις 19.15 | Αμφιθέατρο «Στέφανος Δραγούμης»**

Διάλεξη της Καδιώς Κολύμβα, με τίτλο «Από τη Ντούρα Ευρωπό της πολυθεΐας έως το χριστιανικό Καλαάτ Σαμάν, γενέτειρα του Στυλιτισμού».

**Τετάρτη 11 Μαρτίου 2015 στις 19.15 | Αμφιθέατρο «Στέφανος Δραγούμης»**

Διάλεξη της Άννας Μπαλλιάν, με τίτλο «Η μετάβαση από την Ύστερη Αρχαιότητα στην Ισλαμική εποχή, Συρία 7ος–9ος αιώνας».

**Τετάρτη 18 Μαρτίου 2015 στις 19.15 | Αμφιθέατρο «Στέφανος Δραγούμης»**

Διάλεξη του Garth Fowden με τίτλο «Στους ορίζοντες των Ομαγιαδών».

**Πέμπτη 26 Μαρτίου 2015 στις 19.15 | Αμφιθέατρο «Στέφανος Δραγούμης»**

Διάλεξη της Μαριάννας Κορομηλά, με τίτλο «Ιστορική Γεωγραφία της Μέσης Ανατολής».

Οι παραπάνω διαλέξεις συνδιοργανώνονται από το Μορφωτικό Ίδρυμα της Εθνικής Τράπεζας (ΜΙΕΤ) και την Πολιτιστική Εταιρεία «Πανόραμα», στο πλαίσιο της έκθεσης του ΜΙΕΤ «Χαίρε, ω φιλτάτη Συρία», με την υποστήριξη του Μουσείου.

**Παρασκευή 13 Μαρτίου 2015 στις 20.00 | Αμφιθέατρο «Μελίνα Μερκούρη»**

Ομιλία του Μανόλη Κορρέ, καθηγητή του Εθνικού Μετσοβίου Πολυτεχνείου με τίτλο «Αρχοντικά του 18ου αι. στην Αθήνα».

**Πέμπτη 19 Μαρτίου 2015 στις 20.00 | Αμφιθέατρο «Μελίνα Μερκούρη»**

Ομιλία της Διονυσίας Μισίου, πρώην επ. καθηγήτριας Βυζαντινής Ιστορίας του ΑΠΘ με τίτλο "Αυγούστες και βασίλισσες. Γυναίκα και εξουσία στο Βυζάντιο".

Οι παραπάνω ομιλίες εντάσσονται στον κύκλο εκδηλώσεων του Σωματείου των Φίλων του Μουσείου Βυζαντινού Πολιτισμού και πραγματοποιούνται με την υποστήριξη του Μουσείου.

**Ξεναγήσεις**

**Δευτέρα 9 Μαρτίου στις 12.00 | Ένα έκθεμα διηγείται**

Δωρεάν θεματική ξενάγηση, με το εισιτήριο εισόδου, με θέμα «Η ενδυμασία στο Βυζάντιο» από αρχαιολόγο του Μουσείου. Της ξενάγησης προηγείται ολιγόλεπτη προβολή για το θέμα στο αμφιθέατρο "Μελίνα Μερκούρη".
Διάρκεια ξενάγησης 60΄. Μέγιστος αριθμός ατόμων: 20 (θα τηρηθεί σειρά προτεραιότητας).

**Παρουσίαση βιβλίου**

**Δευτέρα 30 Μαρτίου 2015 στις 19:30 | Αμφιθέατρο «Στέφανος Δραγούμης»**

Παρουσίαση του καταλόγου της περιοδικής έκθεσης του Μουσείου με τίτλο «Εκ Θεσσαλονίκης φως», που εκδόθηκε στο πλαίσιο του εορτασμού των 20 χρόνων του Μουσείου Βυζαντινού Πολιτισμού. Ομιλητές: Αντώνιος-Αιμίλιος Ταχιάος, ομότ. Καθηγητής ΑΠΘ, Αγγελική Δεληκάρη, επ. καθηγήτρια ΑΠΘ, Δρ Αγαθονίκη Τσιλιπάκου, Διευθύντρια ΜΒΠ. Την παρουσίαση θα πλαισιώσει μουσική εκδήλωση που διοργανώνεται σε συνεργασία με το Γενικό Προξενείο της Δημοκρατίας της Σερβίας στη Θεσσαλονίκη.

**Συναυλίες**

**Σάββατο 7 Μαρτίου 2015 στις 20.00 | Αμφιθέατρο «Στέφανος Δραγούμης»**

**«Βραδιά ρωσικής ρομάντζας» με τους Ξένια Τσαβκοπούλου (σοπράνο), Μαρία Αρουσάνοβα (πιάνο) και Ελπίδα Κωνσταντινίδου (βιολί).**

**Η συναυλία οργανώνεται από το Ρωσικό Κέντρο Θεσσαλονίκης με την υποστήριξη του Μουσείου.**

**Κυριακή 15 Μαρτίου 2015 στις 12.00 |Χώρος υποδοχής (φουαγιέ)**

**Ρεσιτάλ κλασικής κιθάρας με τον Γιάννη Ανδρόνογλου, με έργα ιταλικού ρεπερτορίου και σε δικές του συνθέσεις και διασκευές από την μουσική παράδοση της Θράκης.**

**Συνέδρια-Ημερίδες**

**Κυριακή 1 Μαρτίου 2015, 9.00 – 16.00 | Αμφιθέατρο «Στέφανος Δραγούμης» και Αμφιθέατρο «Μελίνα Μερκούρη»**

1ο Μαθητικό Συνέδριο Θεολογίας με τίτλο «Η Θεολογία συνδιαλέγεται με τον σύγχρονο κόσμο» που οργανώνεται από το 1ο Πειραματικό Γενικό Λύκειο Θεσσαλονίκης «Μανόλης Ανδρόνικος».

Το Μουσείο είναι υποστηρικτής της εκδήλωσης.

**Εκθέσεις**

**Εγκαίνια περιοδικής έκθεσης**

**Τετάρτη 11 Μαρτίου 2015 στις 20:00 |Πτέρυγα περιοδικών εκθέσεων “Κυριάκος Kρόκος”. Διάρκεια έκθεσης: 11 Μαρτίου έως 6 Μαΐου 2015.**

**Τελετή εγκαινίων περιοδικής έκθεσης της εικαστικού και ομότιμης καθηγήτριας της Σχολής Καλών Τεχνών του ΑΠΘ κ. Τέτας Μακρή.**